Publication: Magyar Közlöny
Issue: MK-2010-1 (Year: 2010, Number: 1)
Era: contemporary
Section: „3. számú melléklet a 17/2004. (V. 20.) OM rendelethez
Paragraph Index: 1635

1. RETORIKAI GYAKORLATOK 1.1. A szónok feladatai A szónok feladatai. Az érettségi vizsga mint szónoki helyzet. A hely, a beszédhelyzet. Tétel, témaválasztás (amit tudunk, és amit tudnunk kellene). Anyaggyűjtés (segédeszközök használata). Az anyag elrendezése. A szöveg megfogalmazása (kiemelt beszédrészek). A kifejezés árnyalása (kulcsmondatok, idézetek). Az előadásmód (lehetséges kérdések, a válaszadás technikája). A szöveg előadása. Előadás, filmnézés, -elemzés, beszélgetés 1.2. A beszéd részei A bevezetés. Az elbeszélés. A részletezés. Az érvelés. A befejezés. Híres szónoklatok elemzése (kiscsoportokban) 1.3. A szónoklat Beszédtechnikai gyakorlatok. Előkésztő játékok. A szónoki szerephelyzet gyakorlása, a szónoki teljesítmények elemzése. Tanulói szónoklatok előadása (rögtönzött és felkészült feltételek mellett) Anyanyelvi kommunikáció Kezdeményezőképesség és vállalkozási kompetencia Magyar nyelv és irodalom Élő idegen nyelv Informatika Matematika Ember a természetben Ember és társadalom Művészetek Földük-környezetünk Életvitel és gyakorlati ismeretek Szempontok a tanulók teljesítményének értékeléséhez A tanulók munkájának ellenőrzésében és értékelésében legnagyobb jelentősége az azonnali szóbeli visszajelentéseknek van, amely a tanár fejlesztő-segítő szerepéből következik. Az értékelés nem szorítható osztályzati kategóriákba, nincs osztályzat, így elkerülhető az osztályozás negatív hatásai, és a gyerekek figyelme saját fejlődésükre irányulhat, nem a jegyekre. A szorongás, a „teljesítményfrász” olyan jelenségek, amelyek jelentősen csökkentik a tanulók belső motivációjának kialakulását, gyakran járnak negatív érzelmekkel. A gyerekeknek azt kell átélniük, hogy tehetnek valamit saját előmenetelük érdekében. Meg kell tanítani őket az osztályozás nélküli önértékelésre, az önmagukkal való őszinte szembenézésre, mely félévenként az e célra készített kérdőívek kitöltésével és megbeszélésével segíthető elő. Az ellenőrzés fontos eszközei az időszakos teljesítménymérések, melyekkel a tanulók maguk is érzékelhetik, mennyit haladtak előre, miben van szükségük kitartó erőfeszítésekre. A külső ellenőrzés fontos, de ugyanilyen fontos az önellenőrzés képességének és igényének kialakítása bennük. A folyamatos szóbeli értékelés mellett félévenként szöveges, írásbeli értékelőt is érdemes írni. Ebben elemezhető a gyerekek munkája: hogyan dolgoztak, mire jutottak, milyen produktumokat készítettek, hogyan fejlődtek képességeik, hogyan feleltek meg az előre ismertetett követelményeknek, milyen további tennivalók szükségesek ahhoz, hogy fejlődésük jó irányba haladjon. Eszközök, módszerek, tankönyvek A tanulásmódszertan tanítását és a tanítására való felkészülést oktatócsomag segíti, mely a következő részekből áll (kiemelés jelzi az alapvető könyveket): x Oroszlány Péter: Könyv a tanulásról (tankönyv). AKG Kiadó, Budapest, 2002 (hetedik kiadás) x Oroszlány Péter: A tanulás tanítása (tanári kézikönyv). AKG Kiadó, Bp., 2000 (negyedik kiadás) x Oroszlány Péter: Dinamikus olvasás szoftver. i + i Kft, Budapest, 1996. x Oroszlány Péter: Dinamikus olvasás programfüzet. AKG Kiadó, Bp., 2000 (negyedik kiadás) x Fóliasorozat (használati leírással) x Diasorozat (használati leírással) x Magnetofonkazetták x TMT videokazetta L x TMT videokazetta II.: Tanulási szokások. x TANÍ-TANI. Módszertani periodika, 1-21. számok. AKG Kiadó, Budapest, 1996-2002. Tanulásmódszertani évkönyv 2002/2003. Szerk.: Oroszlány Péter (előkészületben) x Mező Ferenc–Mező Katalin: Tanulási stratégiák fejlesztése az IPOO-modell alapján. Tehetségvadász Stúdió – Kocka Kör Tehetséggondozó Kulturális Egyesület, Debrecen, 2005. A kommunikációs témák taneszközei: x Szekszárdi Júlia: Utak és módok. Iskolafejlesztési Alapítvány - Magyar ENCORE, Budapest, 1995. x Konfliktuspedagógiai szöveggyűjtemény. Szerk.: Szekszárdi Júlia. Veszprémi Egyetem, 1994. x Kommunikációs szituációk pedagógiai elemzése. Szerk.: Vastagh Zoltán. JPTE Tanárképző Kar, Pécs, 1985. x Leimdorfer Tamás: Nem mese ez. Konfliktus-megoldás csoportmunkában. Jász-Nagykun-Szolnok Megyei Pedagógiai Intézet, Szolnok, 1992. x Szekszárdi Júlia: Konfliktusok. Iskolapolgár Alapítvány - Állampolgári Tanulmányok Központja,Budapest, 1994. x Szekszárdi Júlia: Iskolamesék- tanulságokkal. Új Pedagógiai Szemle, 1992. 1. szám, 27-28. o. x Új Pedagógiai Szemle, 1994. 11. szám x Matthews, Paul: Sing Me the Creation. Hawthorn Press, Stroud, 1994 (magyarul 2002 nyarán jelenik meg) x Antalné Szabó Ágnes - Raátz Judit: Magyar nyelv és kommunikáció. Tankönyv, Munkafüzet. Nemzeti Tankönyvkiadó, Budapest, 2000. x Szálkáné Gyapay Márta: Gyakorlati retorika. Nemzeti Tankönyvkiadó, Budapest, 1999. x Lukácsy András: Elmés játékok, játékos elmék. Minerva, Budapest, 1977. x Hernádi Sándor: Szórakoztató szóra késztető. Mozaik Oktatási Stúdió, Szeged, 1993. x Montágh Imre: Nyelvművesség. A beszéd művészete. Múzsák, Budapest, 1989. x Fischer Sándor: Retorika. Kossuth, Budapest, 1975. x A. Jászó Anna - L. Aczél Petra, szerk.: Retorika. Trezor, Budapest, 2000. x A. Jászó Anna - L. Aczél Petra, szerk.: A szónoki beszéd részei és a beszédfajták. Trezor, Budapest, 2001. A tanítás során alkalmazott módszerek nagy változatosságot mutatnak. Mind a tanulásmódszertan, mind a kommunikáció tanításában a tanulói tevékenykedtetés a jellemző tanulásszervezési elv. Az egyéni munkáltatás, az együttműködést kívánó munkamódok (kooperatív technikák) és a frontális tanítás megfelelő aránya olyan dinamikát hoz létre a tanítási órán, amely minden gyerek számára érdekes lehet. Az egyéni sikerek megtapasztalását - mely a tanulói aktivitás fő mozgatója - a differenciáló, a gyerekek adottságaihoz és pillanatnyi állapotához érzékenyen igazodó óravezetés nagyban segíti. A problémafelvetés, az elemzés, a tanári előadás és magyarázat, a beszélgetés, a vita egyaránt része az alkalmazandó módszertani repertoárnak. Külön hangsúlyt kap a képességfejlesztéshez nélkülözhetetlen gyakorlás, melytől nem szabad sajnálni az időt. A tanítás személyi feltételei

Source: https://magyarkozlony.hu/hivatalos-lapok/7329b4f3e9e299090f09eb5f8d4d93e3e0bd4498/dokumentumok/7a31f587703ba0815b40a53569b4bf7f7e834456/letoltes